Výrobné sily (iné názvy: spoločenské výrobné sily, výrobné sily spoločnosti, produktívne sily, spoločenské produktívne sily, produktívne sily spoločnosti; nem. (gesellschaftliche) Produktivkräfte) je v marxizme súhrn ľudských a vecných činiteľov výroby, tvoriaci rozhodujúcu stránku spoločenskej výroby. Výrobné sily sú všeobecnými a nevyhnutnými výrobnými podmienkami v každom spôsobe výroby; medzi výrobné sily patria všetky sily, ktoré vo svojom vzájomnom spojení pôsobia vo výrobnom procese; z nich rozhodujúcu úlohu majú produktívne pracujúci ľudia s ich výrobnými schopnosťami, skúsenosťami a zručnosťou, ďalej spoločenskou prácou vytvorené pracovné prostriedky a pracovné predmety.
Zdroje[upraviť | upraviť zdroj]
- DADO, M. Slovník politickej ekonómie. 1966. S. 776
- FILIT – zdroj, z ktorého pôvodne čerpal tento článok. (text je skrátená verzia textu Dado 1966)